Likumprojekts

**Grozījumi Gada pārskatu un konsolidēto gada pārskatu likumā**

Izdarīt Gada pārskatu un konsolidēto gada pārskatu likumā (Latvijas Vēstnesis, 2015, 222. nr.; 2017, 253. nr.) šādus grozījumus:

1. Papildināt 3. pantu ar 6.1 daļu šādā redakcijā:

“(61) Komercsabiedrība, kuras pārvedami vērtspapīri iepriekšējā pārskata gadā bija iekļauti regulētajā tirgū un saskaņā ar Finanšu instrumentu tirgus likumu gada pārskats un konsolidētais gada pārskats bija sagatavots atbilstoši starptautiskajiem grāmatvedības standartiem, gadījumā, ja tā pārskata gadā pārstāj būt par regulētā tirgus dalībnieci, var turpināt sagatavot gada pārskatu un konsolidēto gada pārskatu atbilstoši starptautiskajiem grāmatvedības standartiem. Uz komercsabiedrību, kura izmanto šajā panta daļā minēto iespēju, attiecas šā panta piektās daļas 1., 2., 3. un 4.punktā un sestajā daļā ietvertie noteikumi.”

2. Aizstāt 33.panta otrās daļas otrajā teikumā vārdus “vērtības samazinājuma korekcijas” ar vārdiem “vērtības samazinājumu”.

3. 53.panta pirmajā daļā:

papildināt 9.punktu pēc vārdiem “līdzdalības apliecības” ar vārdiem “konvertējamas obligācijas”;

papildināt daļu ar 17.punktu šādā redakcijā:

“17) detalizētu informāciju par pētniecības un attīstības izmaksām.”.

1. Papildināt pārejas noteikumus ar 9. punktu šādā redakcijā:

“9. Šā likuma 53. panta pirmās daļas 17.punkts ir attiecināms uz gada pārskatiem un konsolidētajiem gada pārskatiem, sākot ar 2021. pārskata gadu.”

5. Izteikt [likuma](https://likumi.lv/ta/id/147385-konsolideto-gada-parskatu-likums) [2.pielikum](https://likumi.lv/ta/id/147385-konsolideto-gada-parskatu-likums#piel2)a “Peļņas vai zaudējumu aprēķina shēma vertikālā formā (klasificēta pēc izdevumu veidiem) 1.punktu šādā redakcijā:

“1. Neto apgrozījums:

a) no lauksaimnieciskās darbības,

b) no sniegtajiem būvniecības pakalpojumiem,

c) no citiem pamatdarbības veidiem.”

6. Izteikt [likuma](https://likumi.lv/ta/id/147385-konsolideto-gada-parskatu-likums) [3](https://likumi.lv/ta/id/147385-konsolideto-gada-parskatu-likums#piel2).pielikuma “Peļņas vai zaudējumu aprēķina shēma vertikālā formā (klasificēta pēc izdevumu funkcijas)” 1.punktu šādā redakcijā:

“1. Neto apgrozījums:

a) no lauksaimnieciskās darbības,

b) no sniegtajiem būvniecības pakalpojumiem,

c) no citiem pamatdarbības veidiem.”

Finanšu ministrs Jānis Reirs